Lëtzebuerger Pavillon maritime
E Pavillon maritime ass den nationale Fändel vum Land an deem e Schëff enregistréiert ass, an deen dat Schëff obligatoresch um Mast aushänke muss. Un d'Gesetzer vun deem Land mussen d'Schëffsbesëtzer sech an deem Fall och halen. Meeschtens war dat an der Vergangenheet dat Land an deem e Reeder oder eng Reederei usesseg waren. Aus enger Rei vu Grënn ass dat haut net méi de Fall. Vill Schëffer navigéieren haut nämlech ënner engem frieme Pavillon.

Geschicht 
De Lëtzebuerger Pavillon de la batellerie et de l'aviation  gouf 1972 duerch d'Gesetz vum 23 Juni geschaf. Dëst Gesetz ass duerch Gesetz vum 27 Juli 1993 verännert a completéiert ginn.

Duerch d'Gesetz vum 9. November 1990 gouf de Regëster geschaf an deem all d'Schëffer, déi ënner dem Lëtzebuerger Pavillon fueren, agedroe ginn.

Dëse Regëster ass duerch d'Gesetz vum 23. September 1997 op d'bâteaux de plaisance ausgedeent ginn.

Firwat ee Pavillon maritime zu Lëtzebuerg geschaf gouf 

Lëtzebuerg ass net dat eenzegt Land, dat ouni Zougang zum Mier friem Schëffer registréiert. Och d'Schwäiz huet hiren eegene Pavillon. A Länner wéi Frankräich sinn dozou iwwergang fir friem Schëffer an engem neigeschafen internationale Register anzedroen a fir duerch erliichtert Konditiounen d'Konkurrenzfäegkeet vun de Schëffer, déi ënner hirem internationale Pavillon fueren, ze verbesseren.

Kennzeeche vum Lëtzebuerger Regëster

D'Lëtzebuerger Flott 
De 4. November 2013 waren no Donnéeë vum lëtzebuergesche Commissariat aux Affaires maritimes 251 Schëffer mat engem totalen Tonnage vun 2.815.917 Tonnen zu Lëtzebuerg enregistréiert.

Literatur
 Bernard Thomas: "Hinterland." d'Lëtzbuerger Land Nr. 33, 15. August 2014, S. 10.

Kuckt och 
 Pavillon maritime

Um Spaweck 
 Säit vum Commissariat aux Affaires maritimes Lëtzebourg
 Synopsis vum Lëtzebuerger Pavillon nom Cambridge Business Center (engl.)
 Kompositioun vun der Lëtzebuerger Flott
 Säit vum Cluster maritime Lëtzebourg

Fändelen
Navigatioun
Schëffer